Olimlar 1 asrdan keyin yo'qolib ketishi mumkin bo'lgan davlatlarni aniqladi

Olimlar 100 yildan keyin Yer yuzidan yo'qolib ketishi mumkin bo'lgan davlatlarni ma'lum qildi. Bu haqda “Esoreiter” xabar berdi.
Hisob-kitoblarga ko'ra, taxminan yuz yil ichida dunyo butunlay boshqacha suratda bo'ladi va quyidagi davlatlar yo'qolib ketishi mumkin.
Maldiv orollari
Olimlar Maldiv orollarini suv bosishiga hali vaqt borligini ta'kidlasa-da, suv osti davlatiga aylanish havfi uning aholisini tashvishga solmoqda. Gap shundaki, suv sathi yildan-yilga keskin oshib bormoqda va hukumat aholini sotib olinishi rejalashtirilgan yerga ko'chirishni jiddiy ko'rib chiqmoqda.
Gollandiya
Shimoliy Evropadagi ixcham davlat kuchli to'g'onlar bilan himoyalanganiga qaramay, tashqaridan keladigan suv bosimiga bardosh bera olmaydi. Dunyo okeanidagi suv sathi yiliga bir necha santimetrga ko'tarilmoqda, bu esa mamlakat uchun xavf tug'dirmoqda. Mutaxassislar Gollandiyaning suv ostida qolishiga 70 yil borligini ta'kidlagan.
Avstraliya
Mamlakat har tomondan suv bilan o'ralgan, shu sababli suv ostida qolish xavfi uning istalgan qismiga ta'sir qilishi mumkin. Mutaxassislar Avstraliyaning g'arbiy qirg'oqlari yuqori xavf nuqtasidaligi, bu yerda suv sathi yiliga 9 millimetrga ko'tarilishini aytgan. Avstraliyaliklar va muhojirlarning deyarli 60 foizi g'arbiy sohilda joylashishni afzal ko'radi.
Avvalroq Rossiyadagi 2 ta shahar suv ostida qolishi mumkinligi haqida xabar berilgandi. Shuningdek, dunyodagi 36 ta shahar suv ostida qolishi ma'lum qilingan.